Gwamnatin Najeriya ta nemi tattaunawa da Boko Haram - BBC Hausa
http://www.bbc.com/hausa/news/2012/04/120429_bokoharam_dailogue
Gwamnatin Najeriyar ta sake yin kira ga 'ya'yan kungiyar nan ta jama'atu Ahlus- sunna lidda'awati wal- jihad da aka fi sani da Boko Haram, da su fito a tattauna da su domin kawo karshen hare-haren da kungiyar take kaiwa.
"Ina kira ga wadannan mutane su fito a zauna da su domin an samu maslaha, ko shekaru hamsin aka yi ana yaki, dolene a zauna a teburin sulhu domin a samu maslaha." In ji Namadi Sambo.
"Zamu ci gaba da kokari, ganin cewa ko wani dan Najeriya a fadin kasar nan a ko ina ya samu isashen tsaron lafiya da kuma dukiyoyinsu.
"Muna kira da 'yan Najeriya su bada nasu gudunmuwar wajen taimaka gwamnati magance matsalolin tsaron dake addabar gwamnati kasar." In ji Namadi Sambo.